Зыужьыныгъэм теухуа эссе
«Политикэм пашэ ущыхъуным и еджапIэ» проектым ипкъ иткIэ, «Урысей зэкъуэтым» и «щIэблэщIэ гвардие» жылагъуэ зэгухьэныгъэм Студентхэм я Урысейпсо зэгухьэныгъэр, МКъУ-м ПолитологиемкIэ и факультетыр, ЩIыпIэ самоуправленэм и урысейпсо советыр и щIэгъэкъуэну зэпеуэ къызэрегъэпэщ. Ар теухуащ Урысейм и земскэ реформэр (щIыналъэ IуэхущIапIэхэр къызэгъэпэщыныр) илъэси 150-рэ зэрырикъум икIи абы ехьэлIауэ эссе зэхэлъхьэн хуейуэ аращ.
Лэжьыгъэхэр ятеухуауэ щытынущ Урысейм щIыпIэ самоуправленэхэр къыщызэгъэпэщыным епха Iуэху зэIумыбзхэм, къалэ управленэм и лэжьыгъэр зэрегъэфIэкIуапхъэм, щIэныгъэлI, IэщIагъэлI нэхъыфIхэр уи чэнджэщэгъуу щIыпIэ самоуправленэм зэрызебгъэужь хъуну Iэмал- хэм.
Зэпеуэм къыдогъэблагъэ студентхэр, аспирантхэр, жылагъуэ зэгухьэныгъэ зэхуэмыдэхэм хэтхэр.
Зэхьэзэхуэм нэхъыфIу къыщалъытэ лэжьыгъи 10-р зыгъэхьэзырахэр ирагъэблэгъэнущ Урысейм и щIыпIэ самоуправленэм и Iуэхухэр егъэфIэкIуэнымкIэ лэжьыпхъэхэм ятеухуауэ Москва къыщызэрагъэпэщыну «стIол хъурейм». ФIыщIэ тхылъхэмрэ саугъэт лъапIэхэмрэ къищынэмыщIа, зэпеуэм щытекIуэхэм Iэмал ягъуэтынущ я тхыгъэхэр «Урысей зэкъуэтым» и «щIэблэщIэ гвардием» и электрон хэщIапIэм щагъэлъэгъуэну.
Мы зэхьэзэхуэм ирагъэхь лэжьыгъэхэр урысыбзэкIэ тхауэ щытыпхъэщ. КомпьютеркIэ къэщыпа напэкIуэцIи 4 — 6 хуэдиз эссехэм (шрифтыр Times New Roman лIэужьыгъуэу, кегль 14 хъууэ, сатырхэр 1,5-кIэ зэкIэщIэхауэ) презентацэ е гуэдзэн гуэр ягъусэми хъунущ.
Лэжьыгъэхэр зэпеуэм ебгъэхь хъунущ 2014 гъэм гъатхэпэм и 3 пщIондэ. Ахэр илъхьэн хуейщ konkursessay@mger2020.ru электрон хэщIапIэм. Эссе зэпеуэм теухуа хъыбар нэхъыбэ къыщыбгъуэтынущ (htt://mger2020.ru/ konkursessay) сайтым.
«Урысей зэкъуэтым» и «ЩIэблэщIэ гвардие» урысейпсо жылагъуэ зэгухьэны-гъэм и Къэбэрдей-Балъкъэр щIыналъэ къудамэм и пресс-IуэхущIапIэ.
